65 yildan keyin qahva doni yer yuzidan yo‘qolib ketishi mumkin

Insoniyat 2080-yilga keliboq, qahva donisiz qolishi mumkin, deb yozadi “News.mail.ru”. Avstraliyaning Sidney shahridagi Iqlim instituti tadqiqotchilari qahva doni unib chiqadigan o‘simliklar bir nechta omillar tufayli nobud bo‘lishini isbotladi.

O‘simliklarni nobud qiladigan birinchi omil — o‘rtacha havo haroratining oshishi bo‘ladi. Boshqa sabablar sifatida esa parazitlar va zamburug‘lar tilga olindi. Bundan tashqari, qahva daraxtlarini ekishga mos bo‘lgan yer maydoni 2050-yilga kelib, ikki marta qisqaradi.
Ekspertlar ta’kidlashicha, qahva daraxtlarining yo‘q bo‘lib ketishi faqat qahvaxo‘rlarga ta’sir qilib qolmaydi. Qahva doni hosilidan 70 ga yaqin davlat iqtisodiyoti foyda ko‘radi.